Bernardita L. Catalla

Bernardita L. Catalla (født 18. februar 1958 i Makati på Filippinene, død 2. april 2020 i Beirut i Libanon) var en filippinsk karrierediplomat som sist tjenestegjorde som ambassadør til Libanon.

Liv og virke

Bakgrunn
Bernardita Leonido Catalla ble utdannet ved University of the Philippines i Quezon City og Los Baños.

Diplomat
Hun trådte inn i den filippinske utenrikstjeneste 2. august 1993 og tjenestegjorde blant annet i Kuala Lumpur (1995-2001, annensekretær, konsul) og i Jakarta (minister, konsul 2005-2011).

Hun var generalkonsul i Hongkong (2011-2017); hen fikk da bevirket de standardkontrakter som var gjeldende for filippinske hushjelper slik at det ble forbudt å pålegge dem farlig vindusvask ut av høyhus, noe som ifølge The Sun Hong Kong var noe av det viktigste hun kunne utrette for sine landsmenn i byen.

I 2017 ble hun postert som ambassadør til Libanon ved ambassaden i ambassadeområdet i Baabda. Der ledet hun fra desember 2019 det frivillige repatrieringsprogram for filippinere i landet som ville hjem på grunn av den økte spenning mellom USA og Iran, og senere også koronavirusutbruddet.

Død
Bernardita Catalla ble selv smittet og døde av en lungebetennelse som følge av COVID-19.

Hun var den første filippinske diplomat som ble offer for sykdommen. Hennes levninger skal møtes av en æresgarde i Manila, og hun er nominert for Gawad Mabini og Sikatuna-utmerkelsene.

Referanser

Kilder 
 https://beirutpe.dfa.gov.ph/images/2018/amb-cv/Amb-Bernardita-Catalla.pdf 
 https://www.rappler.com/nation/256741-philippine-ambassador-lebanon-bernardita-catalla-dies-coronavirus
 https://www.gmanetwork.com/news/pinoyabroad/news/732330/philippine-envoy-to-lebanon-dies-of-covid-19/story/
 https://news.abs-cbn.com/overseas/04/02/20/ph-envoy-to-lebanon-dies-of-covid-19-complications
 https://globalnation.inquirer.net/186474/fwd-dfa-on-death-of-ph-top-diplomat-to-lebanon
 https://www.pna.gov.ph/articles/1098584

Filippinske diplomater
Filippinske ambassadører
Ambassadører til Libanon
Personer fra Metro-Manila
Dødsfall relatert til covid-19 i Libanon